Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: megállapította, hogy a foglalkoztatás elősegítéséről és a munkanélküliek ellátásáról szóló 1991. évi IV. törvény a munkanélküliek ellátásának egyéb — általánosnak tekinthető és a szociális
Paragraph Index: 370

18. életévüket be nem töltött, átképzésben részt vevő munkanélküliek közötti különbségtétel esetén: a jogosultak kétséget kizáróan összehasonlítható helyzetben vannak, s ugyanakkor az emberi méltósághoz való jogot sértő, önkényes megkülönböztetés állapítható meg. A munkaerőpiacra való visszailleszkedés esélyének mércéje pedig a megfelelő és elérhető képzés. A vizsgálat során a helyettes biztos megállapította, hogy a Budapesti Közlekedési Rt. és a Fővárosi Munkaügyi Központ együttműködése eredményeként a munkanélküliek átképzése nappali oktatásban zajló alap-, közép- vagy felsőfokú tanulmányi időnek minősül, így a Munkaügyi Központ a beiskolázásról igazolást állít ki, s ennek birtokában az igénylő részére a Közlekedési Rt. tanulóbérletet ad ki. Így tehát az átképzésben részt vevő munkanélküli az oktatás időtartama alatt jogosult a tanulóbérlet kiváltására. A probléma tehát a kivételes helyzetű főváros tekintetében megoldott, hiszen egy munkaügyi központ egy közlekedési társasággal kötött megállapodást. Ugyanakkor egy vidéki közlekedési cég több önkormányzat fenntartásában működik, ami azt jelenti, hogy miután az utazási kedvezmény biztosítása költségvetési ellentételezés nélkül nem várható el a szolgáltatótól, a megyei munkaügyi központtal kapcsolatban lévő átképzést folytató intézményeknek adott esetben több közlekedési társasággal kellene megállapodniuk, amely cégek ugyancsak valamennyi érintett önkormányzattal kényszerülnek szerződni. Ha akár csak az egyik cég nem köt megállapodást a finanszírozásra, az ennek hiányát elszenvedő munkanélküliek hátrányos helyzetbe kerülnek a sikeresen együttműködő szervezetek kedvezményes helyzetű munkanélküli igénylőivel szemben. A vizsgálat megállapította, hogy a diákigazolványról és a tanulókat, hallgatókat, valamint a sorkatonákat és a polgári szolgálatot teljesítő személyeket megillető egyes kedvezményekről szóló rendelet a közforgalmú személyszállítási utazási kedvezményekről szóló kormányrendelettel ellentétesen határozza meg a szakmai képzésben résztvevőket megillető utazási kedvezményeket, illetve az igénybevevők körét. Míg a diákigazolványról szóló együttes rendelet lehetőséget biztosít az átképzésben résztvevő számára a diákigazolvány birtokában engedményes tanulóbérlet váltására, addig az új kormányrendelet kizárólag oktatási intézmények tanulói, hallgatói részére teszi lehetővé a helyi közlekedésre szóló kedvezményes havijegy vásárlását a diákigazolvány birtokában. Ezen túlmenően pedig, az átképzésben részt vevő munkanélkülit csupán a 18. életéve betöltéséig illeti meg ez a jog. Mindezekre tekintettel az országgyűlési biztos általános helyettese megállapította, hogy indokolatlan — és ezért önkényes — a 18. életévüket betöltött és a 18. életévüket be nem töltött, átképzésben részt vevő munkanélküliek közötti különbségtétel az utazási kedvezmények biztosítása tekintetében, ezzel sérti a hátrányos megkülönböztetés Alkotmányban rögzített tilalmát, továbbá a munkaerőpiacon való jövőbeni beilleszkedést jelentő megfelelő képzést nyújtó oktatás elérhetőségének életkor szerinti differenciálása az esélyegyenlőséghez való alapjog sérelmét idézi elő. Azzal összefüggésben pedig, hogy mindezt a hatályos 1999/79/II. szám jogszabályok nem egyértelmű rendelkezése idézi elő, a helyettes biztos megállapította, hogy az a jogállamiságból fakadó jogbiztonsághoz fűződő érdek érvényesülését gátolja, mely alkotmányos visszásságot keletkeztet. A feltárt visszásság orvoslása érdekében ajánlásában az országgyűlési biztos általános helyettese felkérte a munkaügyi minisztert, hogy a munkanélkülieket érintő foglalkoztatáspolitikai kérdésekkel kapcsolatos feladat- és hatáskörénél fogva kezdeményezze a közforgalmú személyszállítási utazási kedvezményekről szóló kormányrendelet módosítását annak érdekében, hogy a 18. életévüket betöltött és a 18. életévüket be nem töltött, átképzésben részt vevő munkanélküliekre egységes szabályozás vonatkozzon. Felkérte továbbá a művelődési és közoktatási minisztert, hogy gondoskodjon a diákigazolványról és a tanulókat, hallgatókat, valamint a sorkatonákat és a polgári szolgálatot teljesítő személyeket megillető egyes kedvezményekről szóló együttes rendelet módosításáról annak érdekében, hogy az összhangba kerüljön a jogforrási hierarchiában magasabb szinten álló jogszabályokkal. Az érintett tárcák vezetői részletes válaszaikban az említett jogszabályok hatályon kívül helyezéséről, módosításáról, illetve új jogszabályok megalkotásáról adtak számot. Ezek között szerepelt a korábbi Munkaügyi Minisztérium által kidolgozott módosító rendelkezés, mely a munkaügyi központok kirendeltségei által hozott határozat alapján képzési támogatásban részesülő, de nem a képzés helyszínén lakó hallgatók számára teszi lehetővé a munkábajárással összefüggő terhek csökkentését célzó támogatást. A diákigazolvánnyal kapcsolatos ajánlás tekintetében a korábbi művelődési és közoktatási tárca vezetője — az azóta már működő — új támogatási lehetőségeket ismertette. A helyettes országgyűlési biztos vizsgálata, illetve ajánlásai eredményeként az ügy sikeresen lezárult. OBH 4381/1996., OBH 1332/1997. Az Alkotmányban deklarált jogállamiságból fakadó jogbiztonság [2. § (1) bek.], a nemzetközi jogi kötelezettségek és a belső jog összhangja (7. §) követelményével, a tulajdonhoz való joggal (13. §), illetőleg az öröklés jogával (14. §) összefüggésben viszszásságot okoz, hogy a törvényhozó a Párizsi Békeszerződés

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes